Sawijining piala anyar bakal dienggo kanggo kapisan ing tetandhingan Euro 2008 iki. Piala iki vèrsi anyar Piala Henri Delaunay sing digawé déning "Asprey London". Piala iki mèh réplika persis piala sing asli lan digawé déning Arthus-Bertrand. Sawijining gambar juru main sépak bola ing sisih buri saiki wis diilangi karo dhasar marmer. Pérangan ngisoré saiki digawé luwih gedhé. Banjur jeneng-jeneng nagara sing wis tau menang diukir ing sisih buri. Piala iki digawé saka campuran pirak lan aboté 8 kg sarta dhuwuré 60 cm.